ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Ιουλίου 1995 για κατάρτιση καταλόγου μεθοριακών σταθμών επιθεώρησης που είναι εγκεκριμένοι για τη διενέργεια κτηνιατρικών ελέγχων σε προϊόντα και ζώα από τρίτες χώρες, για καθορισμό λεπτομερών κανόνων όσον αφορά τους ελέγχους που πρέπει να διενεργούνται από τους εμπειρογνώμονες κτηνιάτρους της Επιτροπής και για ακύρωση της απόφασης 94/24/EK (Κείμενο που παρουσιάζει ενδιαφέρον για τον ΕΟΧ) (95/357/EK)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/EOK του Συμβουλίου της 10ης Δεκεμβρίου 1990 για θέσπιση των γενικών αρχών που διέπουν τη διοργάνωση κτηνιατρικών ελέγχων σε προϊόντα που εισέρχονται στην Κοινότητα από τρίτες χώρες (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως τα άρθρα 9 και 20,

την οδηγία 91/496/EOK του Συμβουλίου της 15ης Ιουλίου 1991 για θέσπιση των γενικών αρχών που διέπουν τη διοργάνωση κτηνιατρικών ελέγχων σε ζώα που εισέρχονται στην Κοινότητα από τρίτες χώρες και για τροποποίηση των οδηγιών 89/662/EOK, 90/425/EOK και 90/675/EOK (2), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως τα άρθρα 6 και 19,

Εκτιμώντας:

ότι στην απόφαση 94/24/EK της Επιτροπής (3), όπως τροποποιήθηκε τελευταία από την απόφαση 94/988/EK (4), παρατίθενται κατάλογοι μεθοριακών σταθμών επιθεώρησης που είναι εγκεκριμένοι για τη διενέργεια κτηνιατρικών ελέγχων σε προϊόντα και ζώα από τρίτες χώρες 7

ότι, σύμφωνα με αυτή την απόφαση, έκαστος εκ των προεπιλεχθέντων μεθοριακών σταθμών επιθεώρησης έπρεπε να επιθεωρείται από την Επιτροπή 7 ότι οι επιθεωρήσεις αυτές έχουν πραγματοποιηθεί και έχουν δείξει ότι, στις περισσότερες περιπτώσεις, έχουν σημειωθεί βελτιώσεις 7 ότι θα πρέπει, επομένως, να καταρτισθεί κατάλογος των εγκεκριμένων μεθοριακών σταθμών επιθεώρησης, και να ακυρωθεί η απόφαση 94/24/EK 7

ότι είναι αναγκαίο να καθορισθεί η περιοδικότητα των επιθεωρήσεων που θα πρέπει να διενεργούνται από εμπειρογνώμονες κτηνιάτρους της Επιτροπής, λαμβάνοντας υπόψη, ιδίως, τον αριθμό των αποστολών που ελέγχονται ετησίως από κάθε μεθοριακό σταθμό επιθεώρησης 7

ότι είναι αναγκαίο να εξασφαλισθεί ότι τα κράτη μέλη πληροφορούνται τακτικά σχετικά με τα πορίσματα των ελέγχων 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΑΚΟΛΟΥΘΗ ΑΠΟΦΑΣΗ:

Άρθρο 1

Οι κτηνιατρικοί έλεγχοι σε προϊόντα και ζώα, τα οποία έρχονται στην Κοινότητα από τρίτες χώρες, πρέπει να διενεργούνται από τις αρμόδιες εθνικές αρχές στους εγκεκριμένους μεθοριακούς σταθμούς επιθεώρησης που περιλαμβάνονται στον κατάλογο του παραρτήματος.

Τα κράτη μέλη δύνανται τηρώντας τις απαιτήσεις του άρθρου 9 της οδηγίας 90/675/EOK του Συμβουλίου και του άρθρου 6 της οδηγίας 91/496/EOK του Συμβουλίου, να προτείνουν τη διαγραφή ή την πρόσθεση και άλλων μεθοριακών σταθμών ελέγχου στο συνημμένο κατάλογο.

Άρθρο 2

1. Κάθε χρόνο, όλοι οι εγκεκριμένοι μεθοριακοί σταθμοί επιθεώρησης που περιλαμβάνονται στον κατάλογο του παραρτήματος, πρέπει να επιθεωρούνται από τους κτηνιάτρους εμπειρογνώμονες της Επιτροπής, σε συνεργασία με τις αρμόδιες εθνικές αρχές. Η επιθεώρηση αυτή πρέπει να περιλαμβάνει, ιδίως, έλεγχο των υποδομών, του εξοπλισμού και των συνθηκών εργασίας στο μεθοριακό σταθμό επιθεώρησης. Η αναφορά σχετικά με την επιθεώρηση πρέπει να αποστέλλεται στο οικείο κράτος μέλος, εντός προθεσμίας δύο μηνών μετά από την επίσκεψη.

2. Κατά παρέκκλιση της παραγράφου 1, η Επιτροπή, μετά από συνεννόηση με το οικείο κράτος μέλος, και μετά από ανταλλαγή απόψεων στη μόνιμη κτηνιατρική επιτροπή, δύναται να μειώσει τη συχνότητα των επισκέψεων για ορισμένους εγκεκριμένους μεθοριακούς σταθμούς επιθεώρησης. Εντούτοις, αυτοί οι μεθοριακοί σταθμοί επιθεώρησης πρέπει να αποτελούν αντικείμενο επίσκεψης τουλάχιστον μία φορά κάθε τρία χρόνια.

3. Κάθε έτος, η Επιτροπή αποστέλλει στα κράτη μέλη αντίγραφο της έκθεσης επιθεώρησης σε όλους τους μεθοριακούς σταθμούς επιθεώρησης, στους οποίους πραγματοποιήθηκε επίσκεψη, κατά τους τελευταίους 12 μήνες. Η εν λόγω έκθεση συνοδεύεται από μία έκθεση σχετικά με την εξέλιξη της γενικής κατάστασης των εγκεκριμένων μεθοριακών σταθμών επιθεώρησης.

Άρθρο 3

Η απόφαση 94/24/EOK ακυρώνεται.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 26 Ιουλίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 373 της 31. 12. 1990, σ. 1.

(2) ΕΕ αριθ. L 268 της 24. 9. 1991, σ. 56.

(3) ΕΕ αριθ. L 18 της 21. 1. 1994, σ. 16.

(4) ΕΕ αριθ. L 378 της 31. 12. 1994, σ. 54.

ΠΑΡΑΡΤΗΜΑ

>ΘΕΣΗ ΠΗΝΑΚΑ>